Da dumi dumi: EFCC ta tasa keyar tsohon Minista gaban kuliya manta sabo kan wawurar N85,000,000 ▷ NAIJA.NG
Da dumi dumi: EFCC ta tasa keyar tsohon Minista gaban kuliya manta sabo kan wawurar N85,000,000
Hukumar yaki da rashawa da yi ma tattalin arzikin kasa zagon kasa, EFCC, ta tasa wani tsohon ministan kimiyya da fasaha a zamanin mulkin tsohon shugaban kasa Goodluck Jonathan gaban Kotu kan zarginsa da handamar wasu makudan kudaden al’umma.
Jaridar Daily Trust ta ruwaito wannan tsohon Minista shi ne Dakta Abdu, kuma EFCC ta gurfanar da shi ne a gaban babbar kotun tarayya dake Damaturu na jihar Yobe, tare da wasu mutane hudu da ake zargin tare da suka yi wawura tare da handame kudi naira miliyan Tamanin da biyar.
Abdu da jama'ansa
Majiyar NAIJ.com ta ruwaito sunayen sauran mutane hudu kamar haka; Mohammed Kadai, Abbagana Tata, Muhamamd Mamu da Hassan Ibn Jaks, kuma ana tuhumarsu ne da laifin amsar kudin da suka haura iyaka ba tare da bin Banki ba.
Shugaban hukumar EFCC Ibrahim Magu ya bayyana cewa ba zai yi kasa a gwiwa ba wajen yaki da rashawa da yake yi, inda yace idan har ba’a magance cin hanci da rashawa a Najeriya ba, toh matsalar za ta kar Najeriya nan gaba kadan.
Richest man in Africa Korede Bello biography Ahmed Indimi Hair styles for ladies University of Abuja